
J e g y z ő k ö n y v

Készült a Bácsalmás Város Önkormányzata Képviselő-testületének 2012. április 2-án, 14.00 órai kezdettel, Bácsalmáson, a Polgármesteri Hivatal földszinti kistanácskozójában  megtartott rendkívüli ülésén. 

Jelen vannak:

Németh Balázs polgármester, dr. Bakó Mária Lujza, Bánfi Attila, Nagy Gábor, Pálmai Zoltán és Turcsányi Csaba képviselők (6);

Dr. Keresztury Monika jegyző, Snyehola Gézáné mb. gazdasági osztályvezető, Városi Orsolya vagyongazdálkodási ügyintéző és Tóth Godó Valéria BESZ Kft. ügyvezető /később érkezett/ (4); 

Előre jelezte távolmaradását: 

Tóth Árpád alpolgármester, Bailo Amadou  és dr. Tanács Róbert képviselők (3). 

Jegyzőkönyvvezető: Susárszki Ferencné testületi ügyintéző;

Németh Balázs polgármester a megjelentek köszöntése után az ülést megnyitja. Megálla-pítja a határozatképességet, mert 6 képviselő jelen van (66,7 %). Jegyzőkönyv-hitelesítőknek Pálmai Zoltán és Turcsányi Csaba képviselőket javasolja. 

A Képviselő-testület egyhangúlag (6 igen szavazattal) az alábbi határozatot hozza: 
59/2012. (IV. 02.) Bácsalmás v. öh.
Jegyzőkönyv-hitelesítők kijelölése 



Határozat 

Bácsalmás Város Önkormányzat Képviselő-testülete Pálmai Zoltán és Turcsányi Csaba képviselőket jelöli ki jegyzőkönyv-hitelesítőknek. 

Németh Balázs polgármester az írásban kiküldött napirendi pontok mellett  javasolja zárt ülésen megtárgyalni a peres ügyek ügyvédi meghatalmazásával kapcsolatos tájékoztatót.  Megkérdezi, van-e más javaslat. Mivel nincs, javaslatát szavazásra bocsátja. 
A Képviselő-testület egyhangúlag (6 igen szavazattal) a következők szerint határoz: 
60/2012. (IV. 02.) Bácsalmás v. öh.
Napirend megállapítása 





Határozat 
Bácsalmás Városi Önkormányzat Képviselő-testülete a 2012. április 2-i ülésén az alábbi napirendi pontokat tárgyalja meg: 

1. A Hunyadi János Gimnázium sportlétesítményeinek felújítása  a 4/2012. (III. 1.) BM rendelet 3. pont, az iskola és utánpótlás sport infrastrukturális fejlesztése, felújítása keretében (sportcsarnok és kézilabdapálya) 
2. A Humán Kft. javaslatának megtárgyalása 

3. Tulajdonosi hozzájáruló nyilatkozat utólagos elfogadása – PVSE 

4. A BESZ Kft. kérelme általános fenntartói hozzájárulás céljából 
5. Egyebek
Zárt ülésen  

Z/1. Tájékoztató a peres ügyek ügyvédi  meghatalmazásáról 

1. napirendi pont 
A Hunyadi János Gimnázium sportlétesítményeinek felújítása  a 4/2012. (III. 1.) BM rendelet 3. pont, az  iskola és utánpótlás sport infrastrukturális fejlesztése, felújítása keretében (sportcsarnok és kézilabdapálya) 

(Az előterjesztés a jegyzőkönyv mellékletét képezi.) 
Németh Balázs polgármester ismerteti az előterjesztés lényegét, és elmondja, hogy kértek árajánlatokat a felújítási munkálat elvégzésére. 
Dr. Keresztury Monika jegyző aggályát fejezi ki a stabilitási törvényben leírtak miatt, az  idevonatkozó részét felolvassa, amely szerint az önkormányzat nem indíthat új fejlesztést, mivel  az adósságállomány mértéke meghaladja a saját bevételének 50 %-át. Hosszas egyeztetést tartottak ez ügyben, és végül a törvény indokolásában talált az egyik kételyére megnyugtató magyarázatot, mely szerint abban az esetben kell figyelembe venni az adósságállomány nagyságát, ha újabb adósságot keletkeztető kötelezettség-vállalásról van szó.  A másik gond az, hogy bizonyítani kell a fenntartási időre szóló működtetést. Az előterjesztésből nem derül ki, mennyi ideig kell fenntartani, és milyen indikátorok szerepelnek a pályázatban. Az viszont ismert, hogy a gimnázium január 1-jétől állami kézbe kerül, ezért kérdéses, hogy az esetlegesen bevállalandó  fenntartásról kinek kell majd  gondoskodni. 
Dr. Bakó Mária Lujza képviselő úgy gondolja, ha az állam átveszi a gimnáziumot, akkor azzal együtt a kötelezettség is átkerül. 

Dr. Keresztury Monika jegyző nem hiszi, hogy így lesz, mert a jelzálogjogot sem veszi át, hanem adott esetben egy másik önkormányzati tulajdonban lévő ingatlanra kell átjegyeztetni. 

Dr. Bakó Mária Lujza képviselő úgy gondolja, hogy a vagyonnal együtt a kötelezettséget is vinni fogja az állam. 

Nagy Gábor képviselő véleménye szerint a jegyző által tett törvényességi észrevételre figyelemmel kell lenniük. Nem tartaná etikusnak, ha olyan intézményre fordítanának kötvénypénzt, amelyről előre tudni lehet, hogy 2013. január 1-jétől állami tulajdonba fog kerülni. 
Dr. Keresztury Monika jegyző véleménye szerint a tűzoltóság épülete élő példa arra, hogy a feladat átvétele esetén sem került még vissza az ingatlan tulajdonjoga. 
Turcsányi Csaba képviselő aziránt  érdeklődik, hogy az előterjesztésben szereplő felújítás megvalósítása esetén meddig kell működtetni a létesítményt. 

Németh Balázs polgármester válaszában elmondja, hogy a leírtak szerint 5 évi működtetési kötelezettséget von maga után a pályázat útján történő felújítás. 

Dr. Bakó Mária Lujza képviselő szerint a sportlétesítmény 5 éves működtetési kötelezettsége biztosíték arra, hogy a gimnázium legalább ennyi ideig működni fog. 

Dr. Keresztury Monika jegyző nem hisz abban, hogy így lesz, mert az államot nem biztos, hogy terhelni fogja az ingatlannal kapcsolatos pályázati kötelezettség. 

Németh Balázs polgármester a  pályázatot kiíró BM rendeletből ismerteti, hogy valóban 5 éves működtetési kötelezettséget ír elő a pályázat útján történő felújítás megvalósítása. 

Pálmai Zoltán képviselő szerint az állam majd felülbírálja a pályázatban foglaltakat. 

Turcsányi Csaba képviselő nem tudja, érdemes-e olyan épületbe fektetni pénzt, amelyről tudják, hogy rövid időn belül állami tulajdonba fog kerülni. 
Dr. Bakó Mária Lujza képviselő aziránt érdeklődik, hogy van-e fedezet az önerő biztosítására. 

Snyehola Gézáné mb. osztályvezető válaszában elmondja, hogy a kötvénypénzből lenne biztosítva az önerő, de hozzáteszi, hogy minden további kötvénypénz-felhasználás veszélyezteti a kötvény visszafizetését. 

Turcsányi Csaba képviselő úgy gondolja, hogy az intézmény állami tulajdonba kerülése után is használhatják majd a diákok a sportlétesítményt. 

Németh Balázs polgármester az elhangzott indokok és a forráshiány  miatt nem javasolja a pályázat benyújtását. A javaslatát szavazásra bocsátja. 

A Képviselő-testület egyhangúlag (6 igen szavazattal) az alábbi határozatot hozza: 
61/2012. (IV. 02.) Bácsalmás v. öh.
A Hunyadi János Gimnázium sportlétesítményeinek 

felújítása  a 4/2012. (III. 1.) BM rendelet 3. pont, az

 iskola és utánpótlás sport infrastrukturális fejlesztése, 

felújítása keretében (sportcsarnok és kézilabdapálya


Határozat 

Bácsalmás Város Önkormányzatának Képviselő-testülete a  Hunyadi János Gimnázium sportlétesítményeinek felújítása  a 4/2012. (III. 1.) BM rendelet 3. pont, az iskola és utánpótlás sport infrastrukturális fejlesztése, felújítása (sportcsarnok és kézilabdapálya) tárgyú pályázatot forráshiányra hivatkozva nem nyújtja be. 
A határozatról értesül: 

- kivonattal: 1. Németh Balázs polgármester 



2. Dr. Keresztury Monika jegyző 



3. Snyehola Gézáné mb. gazdasági osztályvezető 



4. Horváth Erika projektmenedzser 
2. napirendi pont 

Hubertus Kft. ajánlatának megtárgyalása (Beruházás megváltása a Bácsalmás, Du-

gonics u. 21. szám alatti ingatlanon – Humán Kft
(Az előterjesztés a jegyzőkönyv mellékletét képezi.) 
Németh Balázs polgármester ismerteti az előterjesztés lényegét, és a határozati javaslatot, amelyet más javaslat hiányában szavazásra bocsát. 
A Képviselő-testület egyhangúlag (6 igen szavazattal) a következők szerint határoz: 
62/2012. (IV. 02.) Bácsalmás v. öh.
Hubertus Kft. ajánlatának megtárgyalása 
(Beruházás megváltása a Bácsalmás, Du-

gonics u. 21. szám alatti ingatlanon –
 Humán Kft.)






Határozat 
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy forráshiány miatt nem fogadja el a Humán Kft. felszámolójának (Hubertus Pénzügyi és Gazdasági Tanácsadó Kft., 7624 Pécs, Hungária utca 53/1.) beruházás-megváltásra irányuló 6.000.000.- forintos ajánlatát a Bácsalmás, Dugonics u. 21. szám alatti ingatlanra vonatkozóan.

2.
A Képviselő-testület felhatalmazza Németh Balázs polgármestert, hogy  tárgyaljon egy 4.000.000,- forintos egy összegben megfizetendő ajánlatról, mely ajánlat elfogadása esetén megköthető a felek közötti megállapodás.


Határidő: azonnal 


Felelős: Németh Balázs polgármester


Operatív felelős: Városi Orsolya vagyongazdálkodási ügyintéző 

A határozatról értesül:


- kivonattal:
1. Németh Balázs polgármester




2. dr. Keresztury Monika jegyző




3. Snyehola Gézáné megbízott gazdasági 



osztályvezető

- levélben: A Hubertus Pénzügyi és Gazdasági Tanácsadó Kft. (7624 

Pécs, Hungária utca 53/1.)  
3. napirendi pont 
Tulajdonosi támogató nyilatkozat elfogadása – Magyar Labdarúgó Szövetség – Bácsalmás, 1976/4 hrsz.

(Az előterjesztés a jegyzőkönyv melléklete.) 
Németh Balázs polgármester ismerteti az előterjesztés lényegét, és kiegészítésül elmondja, hogy a tervezett beruházás megvalósítása esetén 15 évig a Magyar Labdarúgó Szövetség rendelkezik az érintett sportlétesítmény használatáról. 
Dr. Keresztury Monika jegyző mivel ma kapta meg az anyagot, így most tudja jelezni, hogy a Petőfi Városi Sportegyesülettel 2015. december 31-ig szóló megállapodás van hatályban a sportpálya ingyenes használatára vonatkozóan. 

Városi Orsolya vagyongazdálkodási ügyintéző ma délelőtt találta meg a témával kapcsolatos ügyiratot a volt gazdasági osztályvezető irodájában. 

Dr. Keresztury Monika jegyző jelzi, hogy nem pontos az előterjesztés és a határozati javaslat sem. 

Városi Orsolya vagyongazdálkodási ügyintéző a megtalált ügyirat szerint okafogyottá vált a határozati javaslat 2. pontja, mert ingyenes használója van a területnek. 

Dr. Keresztury Monika jegyző szerint, ha a PVSE-nek szükséges, akkor a terület ingyenes használatára kötött megállapodást meg lehet hosszabbítani. 

Tóth Godó Valéria BESZ Kft. ügyvezető csatlakozik az üléshez. 
Németh Balázs polgármester úgy gondolja, hogy a pályázat támogatása esetén az érintett területet ki kellene venni a PVSE-vel kötött megállapodásból, és a Magyar Labdarúgó Szövetségnek adni 15 éves használatra. Vagy a PVSE részére engedélyezni kellene, hogy a Magyar Labdarúgó Szövetség részére ingyenes használatra átadja. 
Dr. Keresztury Monika jegyző az előterjesztésből úgy értelmezte, hogy a PVSE és a város között lenne megkötve a megállapodás a terület 15 éves ingyenes használatára. Most pedig azt hallja, hogy a Magyar Labdarúgó Szövetséggel kellene megkötni a megállapodást. 
Dr. Bakó Mária Lujza képviselő aziránt érdeklődik, milyen célra és ki használná majd a területet. 

Németh Balázs polgármester válaszában elmondja, hogy a kézilabdapálya melletti részt szeretné a Magyar Labdarúgó Szövetség műfűvel leborítani, amelyért cserében 15 évig ingyenesen használná. A földtulajdon az önkormányzatnál maradna, az építmény pedig az MLSZ-é lenne. Ha lejár a 15 év, átkerül a teljes tulajdonjog az önkormányzathoz. 
Turcsányi Csaba képviselő elmondja, hogy a pályázati önerőt a PVSE bérleti díjként fizetné meg. 

Dr. Keresztury Monika jegyző meglepőnek tartja, hogy a hozzájáruló nyilatkozat az egész ingatlanra vonatkozik. 

Dr. Bakó Mária Lujza képviselő szerint pontosan le kellene írni, mit kérnek. 

Dr. Keresztury Monika jegyző aziránt érdeklődik, ki készítette az előterjesztést. 

Németh Balázs polgármester elmondja, hogy Városi Orsolya vagyongazdálkodási ügyintéző készítette az előterjesztést. 

Dr. Keresztury Monika jegyző javasolja támogatni a szándékot, és a feltételek ismeretében javasol döntést hozni. 

Városi Orsolya vagyongazdálkodási ügyintéző megkérdezi, hogy a határozati javaslat 1. pontja elfogadható-e a leírtak szerint. 
Dr. Keresztury Monika jegyzőnek az a gondja, hogy az egész területre vonatkozik a támogató nyilatkozat, miközben csak egy kis részén valósulna meg a beruházás. 

Városi Orsolya vagyongazdálkodási ügyintéző szerint, mivel az ingatlan egy helyrajzi számon van nyilvántartva, nem lehet  a terület egy kis részére kiadni a támogató nyilatkozatot, mert ahhoz meg kellene osztani a területet, amely igen hosszadalmas eljárás lenne. 

Dr. Keresztury Monika jegyző javasolja elvi támogató nyilatkozat kiadását azzal, hogy a pályázatról részletes tájékoztatást kérjen a testület, amelynek ismeretében hozza meg további döntését. A nyilatkozatot is ennek megfelelően a következőképpen javasolja átfogalmazni: „Alulírott Németh Balázs, mint Bácsalmás Városi Önkormányzat (6430 Bácsalmás, gr. Teleki József u. 4-8.; képviselő: Németh Balázs polgármester; adószám: 15724320-2-03)  ezúton nyilatkozom arról, hogy Bácsalmás Városi Önkormányzat, mint tulajdonos elviekben  támogatja a Magyar Labdarúgó Szövetség által benyújtásra kerülő TAO korszerűsítési pályázatot, amely a Bácsalmás, 1976/4 hrsz-on felvett, természetben a Bácsalmás, Szent János u. 1. szám alatti ingatlanon valósul meg.”

Németh Balázs polgármester  a jegyző javaslatát szavazásra bocsátja. 
A Képviselő-testület egyhangúlag (6 igen szavazattal) az alábbi határozatot hozza: 

63/2012. (IV. 02.) Bácsalmás v. öh.
Tulajdonosi támogató nyilatkozat elfogadása 

– Magyar Labdarúgó Szövetség – Bácsalmás, 

1976/4 hrsz.







Határozat 

Bácsalmás Város Önkormányzatának Képviselő-testülete úgy dönt, hogy jelen határozat mellékletét képező tulajdonosi elvi támogató  nyilatkozatot elfogadja azzal, hogy a pályázatról további  részletes tájékoztatást kér, melynek ismeretében hozza meg a további döntéseit.


Határidő: azonnal


Felelős: Németh Balázs polgármester

Operatív felelős: Városi Orsolya vagyongazdálkodási ügyintéző


A határozatról értesül:


- kivonattal:
1. Németh Balázs polgármester




2. dr. Keresztury Monika jegyző





3. Snyehola Gézáné megbízott gazdasági osztályvezető

- levélben:
1. Magyar Labdarúgó Szövetség

Melléklet a 63/2012. (IV. 2.) Bácsalmás v. öh. határozathoz

TULAJDONOSI ELVI TÁMOGATÓ NYILATKOZAT

Alulírott Németh Balázs, mint Bácsalmás Városi Önkormányzat (6430 Bácsalmás, gr. Teleki József u. 4-8.; képviselő: Németh Balázs polgármester; adószám: 15724320-2-03)  ezúton nyilatkozom arról, hogy Bácsalmás Városi Önkormányzat, mint tulajdonos elviekben  támogatja a Magyar Labdarúgó Szövetség által benyújtásra kerülő TAO korszerűsítési pályázatot, amely a Bácsalmás, 1976/4 hrsz-on felvett, természetben a Bácsalmás, Szent János u. 1. szám alatti ingatlanon valósul meg. 
Bácsalmás, 2012. április 2.


Németh Balázs


polgármester


Bácsalmás Városi Önkormányzat

4. napirendi pont 
A BESZ Kft. kérelme általános fenntartói  hozzájárulás céljából 

(A kérelem a jegyzőkönyv mellékletét képezi.) 
Németh Balázs polgármester tájékoztatásul elmondja, hogy az OEP szerződésmódosítás-hoz fenntartói támogató döntésre is szükség van, amely miatt nehézkessé válik az ügyintézés. Ismerteti a kérelemben leírtakat. 
Farkas Zoltánné osztályvezető megerősíti, hogy az önkormányzat fenntartói és tulajdonosi döntésére is szükség van az OEP-pel kötött szerződés módosításához. 

Tóth Godó Valéria BESZ Kft. ügyvezető szerint a  kft. a fenntartói jogok birtokában tud tárgyalni és intézkedni az OEP-finanszírozási ügyben a jogszabályi rendelkezésnek megfelelően.   

Dr. Keresztury Monika jegyző elmondja, hogy  eddig is ennek a jogszabálynak ismeretében történt az intézkedés. 

Németh Balázs polgármester javasolja, hogy információ hiányában halasszák el a döntést a következő soros testületi ülésig, mivel nincs jelen az ülésen dr. Tanács Róbert képviselő, aki a kérelemben foglaltakat ki tudná egészíteni. 

A Képviselő-testület egyhangúlag (6 igen szavazattal) a következő határozatot hozza: 

64/2012. (IV. 02.) Bácsalmás v. öh.
A BESZ Kft. kérelme általános 

fenntartói  hozzájárulás céljából 



Határozat 

Bácsalmás Város Önkormányzat Képviselő-testülete a BESZ Kft.  általános fenntartói hozzájárulás kiadása iránti kérelmében információhiányra tekintettel elhalasztja a döntést a következő soros testületi ülésig. 

Határidő: következő soros ülés 

Felelős : Németh Balázs polgármester 

A határozatról értesül: 

- kivonattal: 1. Németh Balázs polgármester 



2. Dr. Keresztury Monika jegyző 



3. Dr. Tanács Róbert intézményvezető főorvos, BESZ Kft. 
Németh Balázs polgármester a nyilvános ülést 14 óra 43 perckor berekeszti, mivel a további napirendi pontot zárt ülésen tárgyalja a testület. 
K. m. f.

Németh Balázs 





Dr. Keresztury Monika

            polgármester 







jegyző 

Pálmai Zoltán 






Turcsányi Csaba

képviselők, jegyzőkönyv-hitelesítők

